Timetti tefka-as azal i usentel-a acku cudden tudert n umdan ɣer zzher ɣef waya id-ttawin inzan ama ɣef yimdanen yesɛan zzher yelhan neɣ widen yesɛan yir zzher, gar yinzan yellan deg usentel-a nefren-d: -Aḥeq kra umi ṭfeɣ di ttbiḥ, ar sɛiɣ sebɛa n tullas, ula yiwet ur terbiḥ. Inzi-a yesɛa aṭas n tugniwin gar-asent tugna n yir zzher d yir lbext, tesɛa sebɛa n tullas maca ula yiwet ur tella deg rrbeḥ iɛedda lḥif fell-asent merra, taqcict deg tmetti-nneɣ dima ttwalin-tt d taɛekkemt ẓẓayen. Deg yinzi-a ttbiḥ d azamul n win yettamnen neɣ win itebɛen abrid n tdeyyanit.